Suchinthana/ta-wikipedia huggingface dataset:
சிப்பாங் மக்களவைத் தொகுதி

சிப்பாங் மக்களவை தொகுதி (மலாய்: Kawasan Persekutuan Sepang; ஆங்கிலம்: Sepang Federal Constituency; சீனம்: 瓜拉冷岳国会议席) என்பது மலேசியா, சிலாங்கூர், சிப்பாங் மாவட்டத்தில் அமைந்துள்ள ஒரு மக்களவை தொகுதி (P113) ஆகும்.

சிப்பாங் மக்களவை தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில் 1959-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

1959-ஆம் ஆண்டில் இருந்து சிப்பாங் மக்களவை தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

சாலாக் திங்கி நகரம்

சாலாக் திங்கி நகரம், சிலாங்கூர், சிப்பாங் மாவட்டத்தில் உள்ள ஒரு நகரம். கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; கோலாலம்பூர் மாநகரில் இருந்து 53 கி.மீ. சிரம்பான் மாநகரில் இருந்து 37 கி.மீ. தொலைவில் உள்ளது.

வானூர்தி நிலையத்திற்கு அருகாமையில் இருப்பதால், சாலாக் திங்கி நகரத்தை ‘வானூர்தி நிலைய நகரம்’ (Airport City) என்றும் அழைப்பதும் உண்டு.

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில் அமைக்கப்பட்டு உள்ளது.

சிப்பாங் மாவட்டம்
சிப்பாங் மாவட்டம், சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம்; மேற்கில் கோலா லங்காட் மாவட்டம்; வட மேற்கில் கிள்ளான் மாவட்டம்; கிழக்கில் உலு லங்காட் மாவட்டம்; ஆகிய நான்கு மாவட்டங்கள் அமைந்து உள்ளன. இதன் தலைநகரம் சாலாக் திங்கி.

மலேசியாவில் பிரபலமான ’சிலிக்கான் பள்ளத்தாக்கு’ என்று அழைக்கப்படும் சைபர்ஜெயா (Cyberjaya) நகரம், இந்தச் சிப்பாங் மாவட்டத்தில் தான் அமைந்து உள்ளது. உலு லங்காட் மாவட்டம் மற்றும் கோலா லங்காட் மாவட்டம் ஆகிய மாவட்டங்களில் இருந்து, 1975 சனவரி மாதம் முதலாம் தேதி, சிப்பாங் மாவட்டம் உருவாக்கப்பட்டது. 2005-ஆம் ஆண்டில் இந்த மாவட்டம் சிப்பாங் நகராட்சி தகுதியைப் பெற்றது.

சிப்பாங் மக்களவை தொகுதி

சிப்பாங் மக்களவை தேர்தல் முடிவுகள்

சிப்பாங் மக்களவை வேட்பாளர் விவரங்கள்

மேற்கோள்கள்

மேலும் காண்க 
 சாலாக் திங்கி
 சுங்கை பீலேக் 
 டெங்கில்
 தஞ்சோங் சிப்பாட்

‎

சிலாங்கூர் நாடாளுமன்றத் தொகுதிகள்
நியோடிமியம்(III) சல்பைடு

நியோடிமியம்(III) சல்பைடு  (Neodymium(III) sulfide) என்பது Nd2S3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் கந்தகமும் சேர்ந்து இச்சேர்மம் உருவாகிறது. இச்சேர்மத்தில் இரண்டு நியோடிமியம் அணுக்கள் +3 என்ற ஆக்சிசனேற்ற நிலையிலும் மூன்று கந்தக அணுக்கள் +2 என்ற ஆக்சிசனேற்ற நிலையிலும் காணப்படுகின்றன. மற்ற அருமண் சல்பைடுகளைப் போலவே, நியோடிமியம்(III) சல்பைடும் உயர் செயல்திறன் கொண்ட கனிம நிறமியாகப் பயன்படுத்தப்படுகிறது.

தயாரிப்பு
நியோடிமியமும் கந்தகமும் சேர்ந்து நேரடியாக வினைபுரிவதால் நியோடிமியம்(III) சல்பைடு உருவாகிறது.

 2Nd + 3S → Nd2S3

நியோடிமியம் ஆக்சைடை ஐதரசன் வாயு முன்னிலையில் ஐதரசன் சல்பைடுடன் 1450 பாகை செல்சியசு வெப்பநிலையில் வினைபுரியச் செய்வதன் மூலமும் இதை தயாரிக்கலாம்:

 Nd2O3 + 3 H2S → Nd2S3 + 3 H2O

பண்புகள்
நியோடிமியம்(III) சல்பைடு மூன்று வடிவங்களில் கிடைக்கிறது.  α-வடிவம் செஞ்சாய்சதுரப் படிக அமைப்பைக் கொண்டுள்ளது, β வடிவம் நாற்கோண  படிக அமைப்பைக் கொண்டுள்ளது. மற்றும் γ வடிவம் கனசதுரப் படிக அமைப்பில் வெளிர்பச்சை நிற திண்மமாகக் காணப்படுகிறது. வெற்றிடத்தில் 1650 °செல்சியசு வெப்பநிலையில் γ வடிவ நியோடிமியம்(III) சல்பைடு சிதைந்து நியோடிமியம் மோனோசல்பைடை உருவாக்குகிறது. 

நியோடிமியம்(III) சல்பைடு  அதிக உருகுநிலை கொண்டதாகும்.  மேலும் இது பல பல்லுருவ  வடிவங்களையும் கொண்டுள்ளது. இதனால் படிகவளர்ச்சி  கடினமாகும். வெப்பமடையும் போது, நியோடிமியம்(III) சல்பைடு கந்தக அணுக்களை இழக்கிறது.  Nd2S3 மற்றும் Nd3S4 சேர்மங்களுக்கு  இடையில் வெவ்வேறு சேர்மங்களாக மாற்றமடைகிறது.  நியோடிமியம்(III) சல்பைடு  ஒரு மின் கடத்தாப் பொருளாகும்.

மேலும் காண்க 
 நியோடிமியம்
 கந்தகம்
 இலந்தனைடு

மேற்கோள்கள்

நியோடிமியம்(III) சேர்மங்கள்
சல்பைடுகள்
வெண்ணிறகு கருப்பு பட்டாணிக் குருவி

வெண்ணிறகு கருப்பு பட்டாணிக் குருவி (White-winged black tit-மெலனிபரசு லுகோமீல்சு) என்பது பாரிடே குடும்பத்தைச் சேர்ந்த ஒரு குருவி வரிசை பறவை சிற்றினம் ஆகும். இது வெள்ளை இறக்கை பட்டாணிக் குருவி, இருண்ட கண் பட்டாணிக் குருவி அல்லது வடக்கு கருப்பு பட்டாணிக் குருவி என்றும் அழைக்கப்படுகிறது. இந்த சிற்றினம் முதன்முதலில் 1840ஆம் ஆண்டில் எட்வர்ட் ரூபெல் என்பவரால் விவரிக்கப்பட்டது.

விளக்கம் 
இது வெள்ளை இறக்கை திட்டுடன் கருப்பு நிறத்தில் காணப்படும். ஆனால் இது வடக்கு வெந்தோள்பட்டை பட்டாணிக் குருவியிலிருந்து (மெலனிபரசு கினென்சிசு) வேறுபடுகிறது. இது சில நேரங்களில் இருண்ட கண் கொண்டதாகக் கருதப்படுகிறது.

பரவல் 
இது மத்திய ஆப்பிரிக்காவில், மேற்கில் அங்கோலா முதல் கிழக்கில் எத்தியோப்பியா வரை காணப்படுகிறது. இதில் இரண்டு துணையினங்கள் உள்ளன.

 மெ. லு. லுகோமெலாசு உருப்பெல், 1840-எத்தியோப்பியா, எரித்திரியா, சூடான் மற்றும் தெற்கு சூடான்
 மெ. லு. இன்சைனிசு கபானிசு, 1880-ஆப்பிரிக்கப் பூமத்திய ரேகை முதல் தெற்கு துணை வெப்பமண்டலப் பகுதி

வகைப்பாட்டியல் 
வெள்ளை இறக்கை கருப்பு பட்டாணிக் குருவி முன்பு பரசு பேரினத்தில் வைக்கப்பட்டது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் தனித்துவமான உயிரிக்கிளையினை உருவாக்கிய பின்னர் மெலனிபரசுக்கு மாற்றப்பட்டது.

மேற்கோள்கள்

வெளி இணைப்புகள் 

 
 Data related to M. leucomelas at Wikispecies
 Sound recordings, xeno-canto

சகாரா கீழமை ஆப்பிரிக்கப் பறவைகள்
அ. ப. முருகானந்தம்

அ.ப. முருகானந்தம் (A.P.Muruganandham) ஓர் இந்திய அரசியல்வாதி ஆவார். 2014 முதல் 2021 வரை  பாரதிய ஜனதா கட்சியின் அகில இந்திய துணைத் தலைவராக இருந்தார். இவரை 2024 பாராளுமன்ற தேர்தலில் திருப்பூர் பாராளுமன்றத் தொகுதியின் வேட்பாளராக பாரதிய ஜனதா கட்சி தேர்வு செய்தது.

அரசியல் வாழ்க்கை
1996-ஆம் ஆண்டு பாஜகவில் தன்னை இணைத்து கொண்டு 1998 ஆம் ஆண்டு இளைஞரணி மண்டல தலைவர், மாவட்ட பொது செயலாளர், மாநில பொது செயலாளர், தேசிய பொது செயலாளர் மற்றும் இரண்டு முறை தேசிய இளைஞரணி துணை தலைவர் போன்ற பல பதவிகளை பெற்றவர்.

மேற்கோள்கள்

வாழும் நபர்கள் 
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
கார்ப் பட்டாணிக் குருவி

கார்ப் பட்டாணிக் குருவி (Carp 's Tit) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். சில வகைப்பாட்டியலாளர்கள் இதைக் கருப்பு பட்டாணிக் குருவியின் துணையினமாகக் கருதுகின்றனர். இது நமீபியாவின் புன்னில வனப்பகுதிகள் மற்றும் தெற்கு அங்கோலாவின் மோபேன் வனப்பகுதிகள் முழுவதும் காணப்படுகிறது.

இதன் பெயர் ஒலிம்பிக் மாலுமியும் பறவையியலாளருமான பெரெண்ட் கார்ப்பினை (1901-1966) நினைவுகூருகிறது.

கார்ப் பட்டாணிக் குருவி முன்பு பரசு பேரினத்தில் உள்ள பல சிற்றினங்களில் ஒன்றாக இருந்தது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் சிற்றினங்களின் தனித்துவமான உயிரிக் கிளையினை உருவாக்கிய மெலனிபரசு பேரினத்திற்கு மாற்றப்பட்டது.

மேற்கோள்கள்

வெளி இணைப்புகள் 

 (Carp's tit = ) Carp's black tit - Species text in The Atlas of Southern African Birds.

தெற்கு ஆப்பிரிக்கப் பறவைகள்
வெண்வயிற்றுப் பட்டாணிக் குருவி

வெண்வயிற்றுப் பட்டாணிக் குருவி (White-bellied tit-மெலனிபரசு அல்பிவெண்ட்ரிசு) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். இது கமரூன், கென்யா, நைஜீரியா, தெற்கு சூடான், தன்சானியா மற்றும் உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

வெண்வயிற்று பட்டாணிக் குருவி முன்பு பரசு பேரினத்தில் உள்ள பல சிற்றினங்களில் ஒன்றாகும். ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் உறுப்பினர்கள் ஒரு தனித்துவமான உயிரிக்கிளையினை உருவாக்கிய பின்னர் மெலனிபரசு பேரினத்திற்கு மாற்றப்பட்டது.

மேற்கோள்கள் 

சகாரா கீழமை ஆப்பிரிக்கப் பறவைகள்
அஜய் குமார் யாதவ்

அஜய் குமார் யாதவ் (Ajay Kumar Yadav) ஒரு இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020ஆம் ஆண்டில் இராச்டிரிய ஜனதா தளத்தின் வேட்பாளராக அத்ரி சட்டமன்றத் தொகுதியிலிருந்து பீகார் சட்டமன்ற உறுப்பினராக தேர்ந்தெடுக்கப்பட்டார். இவரது தாயார் (குந்தி யாதவ்) பீகார் சட்டமன்ற உறுப்பினராக இரண்டு முறை இந்த தொகுதியில் பணியாற்றியுள்ளார்.

மேலும் காண்க 
அத்ரி சட்டமன்றத் தொகுதி

மேற்கோள்கள் 

கயா மாவட்ட நபர்கள்
பீகார் அரசியல்வாதிகள்
1985 பிறப்புகள்
வாழும் நபர்கள்
பீகார் சட்டமன்ற உறுப்பினர்கள்
அத்ரி சட்டமன்றத் தொகுதி

அத்ரி சட்டமன்றத் தொகுதி (Atri Assembly constituency) என்பது இந்தியாவின் பீகார் மாநிலத்தின் கயா மாவட்டத்தில் உள்ள பீகார் சட்டமன்றத் தொகுதியாகும். இது ஜஹானாபாத் (மக்களவை தொகுதி)  மக்களவைத் தொகுதியின் கீழ் வருகின்றது. பிற சட்டமன்றத் தொகுதிகள் அர்வால், குர்தா, ஜெஹானாபாத், மக்தம்பூர், கோஷி மற்றும் அத்ரி.

சட்டப்பேரவை உறுப்பினர்கள்

தேர்தல் முடிவுகள்

2020

மேற்கோள்கள்

வெளி இணைப்புகள் 

 

பீகாரின் சட்டமன்றத் தொகுதிகள்
ஜிம் பிரவுனர்

ஜிம்மி லீ பிரவுனர் (Jimmie Lee Browner, 4 திசம்பர் 1955 – 6 மார்ச்சு 2024) அமெரிக்க தொழில்முறை காற்பந்து வீரராவார். இவர் தேசியக் கால்பந்து லீக் (என். எஃப். எல்.) சின்சினாட்டி பெங்கல்சு அணிக்காக தற்காப்பு வீரராக இருந்தார். இவர் நோட்ரே டேம் பைஃட்டிங் ஐரிஷ் அணிக்காக கல்லூரிக் காற்பந்து விளையாடினார். இவரது சகோதரர்களான ரோஸ், ஜோயி, கீத் ஆகியோரும் என்எப்எல் வீரர்களாக இருந்தனர். பிரவுனர் 2024 மார்ச் 6 அன்று தனது 68 வயதில் இறந்தார்.

மேற்கோள்கள் 

2024 இறப்புகள்
1955 பிறப்புகள்
அமெரிக்கக் காற்பந்தாட்ட வீரர்கள்
கெப்போங் மக்களவைத் தொகுதி

கெப்போங் மக்களவைத் தொகுதி (மலாய்: Kawasan Persekutuan Batu; ஆங்கிலம்: Batu Federal Constituency; சீனம்: 峇都爱国会) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P114) ஆகும்.

கெப்போங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1974-ஆம் ஆண்டில் இருந்து கெப்போங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கெப்போங்

கெப்போங் நகரம் கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள்:

 டாமன்சாரா (சிலாங்கூர்),
 கெப்போங், 
 குவாங் 
 கோலா சிலாங்கூர்.

’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.

கோலாலம்பூர் கூட்டாட்சிப் பிரதேசத்தின் 11 நாடாளுமன்றத் தொகுதிகளில் கெப்போங் ஒன்றாகும். இந்தத் தொகுதியின் தற்போதைய நாடாளுமன்ற உறுப்பினர் பாக்காத்தான் ஹரப்பான் ஜனநாயக செயல் கட்சியைச் சேர்ந்த லிம் லிப் எங் (Lim Lip Eng) ஆவார்.

கெப்போங் மக்களவைத் தொகுதி

கெப்போங் மக்களவைத் தேர்தல் முடிவுகள் 2022

கெப்போங் மக்களவை வேட்பாளர் விவரங்கள்

மேற்கோள்கள்

மேலும் காண்க 
 கோலாலம்பூர்
 கோலாலம்பூர் மாநகராட்சி
 கோலாலம்பூர் கூட்டாட்சி 
 மலேசியாவின் கூட்டாட்சிப் பகுதிகள்
 கெப்போங்

வெளி இணைப்புகள்

மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
சாம் பக்ரி

டாக்டர் சாமுவேல் ஜான்யா பக்ரி (Sam Bugri, 2 ஏப்ரல் 1943 – 10 மார்ச்சு 2024) சாம் பக்ரி என்றும் அழைக்கப்படுபவர் கானாவின் குறு விரைவோட்ட வீரரும், பொதுச் சுகாதார அதிகாரியுமாவார். குறு விரைவோட்ட வீரராக, இவர் 1968 கோடைக்கால ஒலிம்பிக் போட்டியிலும் 1972 கோடைக்கால ஒலிம்பிக் போட்டியிலும் 400 மீட்டரில் போட்டியிட்டார். ஒரு சுகாதார நிபுணராக, கானாவின் கினியா புழு ஒழிப்புத் திட்டத்தின் முதல் ஒருங்கிணைப்பாளர் உட்பட பல திட்டங்களிலும் அமைப்புகளிலும் பணியாற்றியுள்ளார். இந்த நிலையில் இவர் கார்ட்டர் மையம், உலக சுகாதார அமைப்பு, ஐக்கிய நாடுகளின் சிறுவர் நிதியம் (UNICEF), போன்ற பன்னாட்டு அமைப்புகளுடன் நெருக்கமாகப் பணியாற்றினார்.

மேற்கோள்கள் 

2024 இறப்புகள்
1943 பிறப்புகள்
விளையாட்டு வீரர்கள்
இராமேசுவர் பிரசாத் யாதவ்

இராமேசுவர் பிரசாத் யாதவ் (Rameshwar Prasad Yadav) ஓர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் சட்டமன்ற உறுப்பினராகப் பீகாரின் அத்ரி சட்டமன்றத் தொகுதியிலிருந்து பீகார் சட்டமன்ற முதல் பொதுத் தேர்தலில் 1951ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவர் சுயேச்சையாக இப்பதவியினை வகித்தார்.

மேற்கோள்கள் 

பீகார் அரசியல்வாதிகள்
கயா மாவட்ட நபர்கள்
பீகார் சட்டமன்றத்தின் முன்னாள் உறுப்பினர்கள்
உதய் நாராயண் செளத்ரி

உதய் நாராயண் செளத்ரி (Uday Narayan Choudhary) ஓர் இந்திய அரசியல்வாதி ஆவார். இவர் 2005 முதல் 2015 வரை பீகார் சட்டப்பேரவை சபாநாயகராக பணியாற்றினார். 1990 முதல் 1995 வரையிலும், பின்னர் 2000 முதல் 2015 வரையிலும் இமாம்கஞ்ச் சட்டமன்றத் தொகுதியின் சட்டமன்ற உறுப்பினராகப் பணியாற்றினார். 2015ஆம் ஆண்டு நடைபெற்ற சட்டமன்றத் தேர்தலில் முன்னாள் முதலமைச்சர் ஜீதன் ராம் மாஞ்சியிடம் தோல்வியடைந்தார். மஹாகத்பந்தன் பிரிந்ததையும், ஐக்கிய ஜனதா தளம், பாரதிய ஜனதா கட்சியுடன் கைகோர்த்ததையும் எதிர்த்து 2019ஆம் ஆண்டில் இவர் இராச்டிரிய ஜனதா தளம் கட்சியில் இணைந்தார்.

2014 இந்திய பொதுத் தேர்தலில் ஜமுய் மக்களவைத் தொகுதியில் ஐக்கிய ஜனதா தள கட்சியின் வேட்பாளராகப் போட்டியிட்டார். செளத்ரி நிதீசு குமாரின் தீவிர விசுவாசியாகக் கருதப்பட்டார். ஏனெனில் இவர் ஆகத்து 2014-இல் 8 கிளர்ச்சி சட்டமன்ற உறுப்பினர்களைத் தகுதி நீக்கம் செய்து ஐக்கிய ஜனதா தளத்தில் ஏற்பட்ட கிளர்ச்சியை முறியடித்தார். பிப்ரவரி 2014-இல் 13 இராச்டிரிய ஜனதா தள சட்டமன்ற உறுப்பினர்கள் கொண்ட ஒரு கிளர்ச்சிக் குழுவை ஒரு தனி அணியாக அறிவிக்க இவர் எடுத்த முடிவு பரவலான விமர்சனங்களை ஏற்படுத்தியது. இருப்பினும், 2017ஆம் ஆண்டு நிலவரப்படி, தேசிய ஜனநாயகக் கூட்டணியில் மீண்டும் சேருவதற்கான ஐக்கிய ஜனதா தளத்தின் முடிவை இவர் எதிர்த்தார். மேலும் பல்வேறு தளங்களில் இதைக் கடுமையாக விமர்சித்துள்ளார்.

மேற்கோள்கள் 

ஜனதா தளம் அரசியல்வாதிகள்
1952 பிறப்புகள்
வாழும் நபர்கள்
டேவிட் கேப்பர்

டேவிட் அவுசுடன் கேப்பர் (19 நவம்பர் 1932 – 23 மார்ச்சு 2024) வடக்கு அயர்லாந்து பத்திரிகையாளரும் நிருபருமாவார்.

ஆரம்பகால வாழ்க்கையும் தொழிலும் 
1932 நவம்பர் 19 அன்று பெல்பாஸ்ட்டில் பிறந்த கேப்பர், நியூ டவுனார்ட்சு குரோனிக்கலில் தனது வாழ்க்கையைத் தொடங்கினார். இவர் வான்கூவரில் சில ஆண்டுகள் பணியாற்றினார். பின்னர், கேப்பர் வடக்கு அயர்லாந்திற்குத் திரும்பி, பெல்ஃபாஸ்ட் டெலிகிராப்பிலும் பிபிசியிலும் சேருவதற்கு முன்பு உள்ளூர் செய்தித்தாளில் ஆசிரியராகப் பணியாற்றினார். கேப்பர் 26 ஆண்டுகளுக்குப் பிறகு 1987 இல் பிபிசியை விட்டு வெளியேறினார். டோனகதீவில் குடியேறுவதற்கு முன்பு, வெளிநாடுகளில் வானொலி நிலையங்களை உருவாக்க ஆலோசனை வழங்கும் ஊடகங்களில் இவர் தொடர்ந்து பணியாற்றினார். 2001ஆம் ஆண்டுக்கு முன்னரே கேப்பர் ஓய்வு பெற்றார். இவர் கடைசியாக பிபிசியில் சூலை 2019 இல் வால்டர் லவ் உடன் ஒரு வலையொலி விருந்தினராகத் தோன்றினார்.

தனிப்பட்ட வாழ்க்கையும், இறப்பும் 
கேப்பருக்கு மூன்று குழந்தைகளும் ஒன்பது பேரக்குழந்தைகளும் இருந்தனர். கேப்பர் 2024 மார்ச்சு 23 அன்று பாங்கோர், கவுண்டி டவுனில் உள்ள ஒரு பராமரிப்பு மையத்தில் தனது 91 வயதில் இறந்தார்.

மேற்கோள்கள் 

2024 இறப்புகள்
1932 பிறப்புகள்
வட அயர்லாந்து மக்கள்
இளவரசி வஜிரா

வஜிரா (Vajira) (வஜிரகுமாரி என்றும் அழைக்கப்படுகிறார்) என்பவர் மகதப்  பேரரசி ஆவார். இவர் தனது கணவரின் வாரிசான பேரரசர் உதயபத்ராவின் தாயார் ஆவார்.

கோசல இராஜ்ஜியத்தின் இளவரசியாகப் பிறந்த வஜிரா, மன்னர் பசனாதி மற்றும் இராணி மல்லிகாவின் மகள் ஆவார். இவர் தனது மாமியார் பேரரசி கோசலா தேவியின் மருமகளும், பேரரசர் பிம்பிசாரரின் முதல் மனைவியும், பட்டத்து இராணியும் மன்னர் பசனாடியின் சகோதரியும் ஆவார்.

வாழ்க்கை

பிறப்பு 
பசேனாடியின் தலைமை இராணி மல்லிகாவுக்கு வஜிரா அல்லது வஜிரகுமாரி பிறந்தார். பாளி பாரம்பரியத்தின் படி, இவரது தாயார் கோசலாவின் தலைமை மாலை தயாரிப்பாளரின் அழகான மகள் ஆவார். இளவரசி பிறந்தபோது, குழந்தை ஒரு பெண் என்று கேள்விப்பட்டதால் அவரது தந்தை ஏமாற்றமடைந்தார், ஆனால் சில பெண்கள் ஆண்களை விட புத்திசாலிகள் என்று புத்தர் அவருக்கு உறுதியளித்தார்.

திருமணம் 
பிம்பிசாராவின் மரணத்திற்குப் பிறகு வஜிராவின் கணவர் தனது தந்தையின் இராஜ்ஜியத்திற்கு எதிராகப் போரிட்டார், இது அஜாதசத்ருவுடன் அவரது நிச்சயதார்த்தம் மற்றும் இறுதியில் திருமணத்திற்கு வழிவகுத்த நிகழ்வுகளாகும், இதற்கு காரணம் காசி தோட்டத்திலிருந்து வந்த வருவாய் ஆகும். இது பிம்பிசாராவுடனான திருமணத்தில் கோஸலா தேவிக்கு வரதட்சணையாக வழங்கப்பட்டது. கோசலா தேவியின் மரணத்திற்குப் பிறகு, காசியின் தோட்டத்தின் வருவாயை பசனாதி உடனடியாக பறிமுதல் செய்தார், அது காசிக்கு "முள்-பணம்" என்று தீர்க்கப்பட்டது, இதன் விளைவாக அவருக்கும் அஜாதஷத்ருக்கும் இடையே பகை ஏற்பட்டது.

அஜாதசத்ருவுக்கும் அவரது தந்தைக்குமிடையேயான சண்டையானது ஒரு நீண்ட விவகாரமாக இருந்தது, ஒவ்வொரு போராளிக்கும் மாறி மாறி அதிர்ஷ்டம் சாதகமாக இருந்தது. இருப்பினும், பசனாடி வெற்றி பெற்று, தனது மருமகனுடன் உடன்பட்டார். பதினேழு வயதான வஜிராவை அவருக்கு திருமணம் செய்து வைத்தார்.  மோதலுக்கு காரணமாக இருந்த காசி தோட்டத்தை  மகள் வஜிராவுக்கு, அஜாதசத்ருவுடனான திருமணத்தில் வரதட்சணையின் ஒரு பகுதியாக வழங்கப்பட்டது. காசி தோட்டத்தின் வருவாயையும்  பசனாடி வஜிராவுக்கு ஒதுக்கினார்.

மேற்கோள்கள்

ஆதாரங்கள் 

 
இந்தியப் பௌத்தர்கள்
அரியங்கா வம்சம்
CS1 maint: multiple names: authors list
ஏ. ஜே. முகமது அலி

அப்துல் ஜமீல் முகமது அலி (Abdul Jamil Mohammad Ali, 15 திசம்பர் 1951 – 2 மே 2024) வங்காளதேசத்தின் வழக்கறிஞராக இருந்தார். இவர் 2005 முதல் 2007 வரை வங்காளதேசத்தின் 12-ஆவது அரசுத் தலைமை வழக்குரைஞராகப் பணியாற்றினார்.

வாழ்க்கையும் தொழிலும் 
அலியின் தந்தை எம். எச். கண்டேகர் வங்காளதேசத்தின் முதல் அரசுத் தலைமை வழக்குரைஞராக இருந்தார். 1980 இல் உயர்நீதிமன்றத்திலும், 1985 இல் மேல்முறையீட்டுப் பிரிவிலும் பயிற்சி பெற அலி சேர்க்கப்பட்டார். இவர் 2001 அக்டோபர் 23 அன்று கூடுதல் அரசுத் தலைமை வழக்குரைஞராகவும், 2005 ஏப்ரல் 30 அன்று அரசுத் தலைமை வழக்குரைஞராகவும் நியமிக்கப்பட்டார். 2007 சனவரி 24 அன்று இவர் தனது பதவியை இராஜினாமா செய்தார்.

அலி உச்ச நீதிமன்ற வழக்குரைஞர் கழகத்தின் தலைவராகவும், வங்காளதேச வழக்குரைஞர் கழக நிர்வாகக் குழுவின் தலைவராகவும் பணியாற்றினார்.

ஜியா அனாதை இல்ல அறக்கட்டளை ஊழல் வழக்கில் வங்காளதேசத்தின் முன்னாள் பிரதமர் பேகம் காலிதா சியாவின் வழக்கறிஞராக அலி பணியாற்றினார். இவர் மௌடுத் அகமதின் வழக்கறிஞராகவும் இருந்தார்.

இறப்பு 
ஏ. ஜே. முகமது அலி 2024 மே 2 அன்று தனது 73-ஆவது வயதில் காலமானார்.

மேற்கோள்கள் 

2024 இறப்புகள்
1951 பிறப்புகள்
வங்காளதேச மக்கள்
வங்சா மாஜு மக்களவைத் தொகுதி

வங்சா மாஜு மக்களவைத் தொகுதி (மலாய்: Kawasan Persekutuan Wangsa Maju; ஆங்கிலம்: Wangsa Maju Federal Constituency; சீனம்: 峇都爱国会) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P116) ஆகும். இந்தத் தொகுதியில், ஒரு சதுர கி.மீ.-க்கு 13,000 பேருக்கு மேல் வசிக்கின்றனர். மலேசியாவில் உள்ள அனைத்து நாடாளுமன்றத் தொகுதிகளிலும், இந்தத் தொகுதி மட்டுமே அதிகமான மக்கள் தொகை அடர்த்தியைக் கொண்டுள்ளது.

வங்சா மாஜு மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1995-ஆம் ஆண்டில் இருந்து வங்சா மாஜு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

வங்சா மாஜு

வங்சா மாஜு புறநகர்ப் பகுதி, கோலாலம்பூரில் உள்ள மிகப் பெரிய நகர்ப் பகுதிகளில் ஒன்றாகும். அத்துடன் இந்தப் புறநகர்ப் பகுதி சிலாங்கூர் மாநிலத்தின் கோம்பாக் மாவட்டம்; மற்றும் செதாபாக், தாமான் மெலாத்தி நகர்ப் புறங்களால் சூழப்பட்டு உள்ளது. வங்சா மாஜு புறநகர்ப் பகுதியின் பொருளாதாரம் பெரும்பாலும் வணிகம் சார்ந்ததாகும். இங்கு பற்பல வணிகப் பேரங்காடிகள், வணிக மாளிகைகள் மற்றும் இரவு சந்தை தளங்கள் உள்ளன.

வாங்சா மாஜுவின் அசல் பெயர் அவ்தோர்ன்டன். வங்சா மாஜு தற்போது அமைந்துள்ள இடம், 1900-ஆம் ஆண்டு-களில் இருந்து 1980-ஆம் ஆண்டுகள் வரை அவ்தோர்ன்டன் (Hawthornden) எனும் பெயரில் அழைக்கப்பட்டது. அங்கு அந்தக் காலக்கட்டத்தில் நிறைய ரப்பர் தோட்டங்கள் இருந்தன.

பொதுவாக அந்தத் தோட்டங்களை, செதாபாக் ரப்பர் தோட்டங்கள் என்று அழைத்தார்கள். முன்னாள் பிரதமர் மகாதீர் பின் முகமது ஆட்சியின் போது, அவ்தோர்ன்டன் ரப்பர் தோட்டத்தை ஒரு புதிய நகரமாக உருவாக்க அந்தத் தோட்டம் தேர்வு செய்யப்பட்டது. அந்த வகையில், அந்தத் தோட்டத்தில் பண்டார் பாரு வங்சா மாஜு (Bandar Baru Wangsa Maju) நகர்ப் பகுதி உருவாக்கப்பட்டது.

வங்சா மாஜு மக்களவைத் தொகுதி

வங்சா மாஜு மக்களவைத் தேர்தல் முடிவுகள் 2022

வங்சா மாஜு மக்களவை வேட்பாளர் விவரங்கள்

மேற்கோள்கள்

மேலும் காண்க 
 வங்சா மாஜு
 கோலாலம்பூர் மாநகராட்சி
 கோலாலம்பூர் கூட்டாட்சி 
 மலேசியாவின் கூட்டாட்சிப் பகுதிகள்
 கெப்போங்

‎மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
ஆனையிறவு இராணுவத் தளம்

ஆனையிறவு இராணுவத் தளம் (Elephant Pass Military Base) என்பது இலங்கையின் வடக்கு மாகாணத்தில் மூலோபாயமிக்க ஆனையிறவில் அமைந்துள்ள ஒரு இராணுவத் தளம் ஆகும். ஆனையிறவானது யாழ்ப்பாணக் குடாநாட்டின்  நுழைவாயிலாகவும், யாழ் குடாநாட்டை முதன்மை நிலப்பரப்புடன் இணைப்பதாகவும் உள்ளது.

போர்த்துகீசியர்களால் கட்டப்பட்ட ஒரு கோட்டை 1760 வரை அவர்கள் வசம் இருந்தது. அது பின்னர் 1776 இல்  டச்சுக்கார்களாலும்,  பின்னர் பிரித்தானியர்களாலும் கைப்பற்றப்பட்டு அவர்களால் புனரமைக்கப்பட்டது. 1948 இல் இலங்கை விடுதலைக்குப் பிறகு புதிதாக உருவாக்கப்பட்ட இலங்கை இராணுவம் இங்கு ஒரு இராணுவத் தளத்தை உருவாக்கியது. 1980களில் யாழ்ப்பாணக் குடாநாட்டில் தீவிரவாத செயற்பாடுகள் கூடியதைத் தொடர்ந்தும், இலங்கை உள்நாட்டுப் போரின்போதும் இத்தளம் விரிவுபடுத்தப்பட்டு, துருப்புக்களின் எண்ணிக்கை அதிகரிக்கப்பட்டது. 1990 வாக்கில் இது ஒரு முழு பட்டாலியன் ஆதரவு அலகுகளுடன் தானைவைப்பாக ஆக்கப்பட்டது. யூலை மாதத்திற்குள் இலங்கை சின்ஹா படையணியின் 6வது பட்டாலியன் இங்கு நிலைநிறுத்தப்பட்டது. அந்த மாதம் இராணுவத் தளத்தையும் அதைச் சுற்றியுள்ள பகுதிகளையும் கைப்பற்ற முதலாம் ஆனையிறவு படைத்தளத் தாக்குதல் நடந்தது.  பாலவேகயா நடவடிக்கை மூலம் முற்றுகை உடைக்கப்படும் வரை தானைவைப்பு நீடித்தது. 2000 ஆம் ஆண்டளவில் இந்த தளம் இலங்கை இராணுவத்தின் 54 டிவிசனின் இருப்பிடமாக இருந்தது. அந்த ஆண்டு  இரண்டாவது ஆனையிறவுப் படைத்தளத் தாக்குதலின் முடிவில் இலங்கை இராணுவம் தளத்திலிருந்து வெளியேற வேண்டிய நிலைக்குத் தள்ளப்பட்டது. துருப்புக்கள் பின்வாங்குவதற்கு முன், அதில் உள்ள உள்கட்டமைப்புகள் புலிகளின் கைகளுக்குச் செல்லாமல் தடுக்க, அதன் தகவல் தொடர்பு கோபுரம் உட்படத் தளத்தின் பெரும்பகுதியை அழித்தனர்.  விடுதலைப் புலிகள் கைப்பற்றியப் பிறகு தளத்தை வலுப்படுத்தினர். 2008 ஆம் ஆண்டின் பிற்பகுதியில் இலங்கை இராணுவம் ஆனையிறவை  மீண்டும் கைப்பற்றியது (மூன்றாம் ஆனையிறவுச் சமர்). பின்னர் இந்தத் தளம் மீண்டும் நிறுவப்பட்டது. மேலும் 55 வது டிவிசனின் இருப்பிடமாக உள்ளது.

மேற்கோள்கள் 

இலங்கை இராணுவத் தளங்கள்
வட மாகாணம், இலங்கை
நியோடிமியம்(III) நைட்ரைடு

நியோடிமியம்(III) நைட்ரைடு (Neodymium(III) nitride) என்பது NdN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் நைட்ரசனும் சேர்ந்து இச்சேர்மம் உருவாகிறது. இச்சேர்மத்தில் நியோடிமியம் அணுக்கள் +3 என்ற ஆக்சிசனேற்ற நிலையிலும் எஐட்ரசன் அணுக்கள் -3 என்ற ஆக்சிசனேற்ற நிலையிலும் காணப்படுகின்றன.  கடோலினியம்(III) நைட்ரைடு, டெர்பியம்(III) நைட்ரைடு மற்றும் டிசிப்ரோசியம்(III) நைட்ரைடு சேர்மங்கள் போன்ற பெர்ரோகாந்தப் பண்பு கொண்ட சேர்மமாகும். நியோடிமியம்(III) நைட்ரைடு பொதுவாக விகிதவியல் அளவில் இருப்பதில்லை. மேலும் தூய விகிதவியல் அளவில் நியோடிமியம்(III)  நைட்ரைடை உருவாக்குவது மிகவும் கடினமாகும்.

தயாரிப்பு
இலித்தியம் நைட்ரைடு மற்றும் நீரற்ற நியோடிமியம்(III) குளோரைடு ஆகியவற்றுக்கு இடையேயான வெப்பவுமிழ் அணுப்பரிமாற்ற வினையின் மூலம் நியோடிமியம்(III) நைட்ரைடு தயாரிக்கப்படுகிறது. வினையில் உருவாகும் இலித்தியம் குளோரைடை டெட்ரா ஐதரோ பியூரானில் கரைத்து நீக்கப்படுகிறது. 

 NdCl3 + Li3N → NdN + 3 LiCl
நியோடிமியம் நேரடியாக நைட்ரசனுடன் வினைபுரிவதாலும் நியோடிமியம்(III) நைட்ரைடு உருவாகிறது.

 2 Nd + N2 → 2 NdN

நியோடிமியம் அமைடை வேதிச் சிதைவுக்கு உட்படுத்தியும் நியோடிமியம்(III) நைட்ரைடை தயாரிக்கலாம். 

 Nd(NH2)3 → NdN + N2 + 3H2

நியோடிமியத்தை காற்றில் பற்ற வைக்கும்போதும் நியோடிமியம்(III) நைட்ரைடு உருவாகிறது. காற்றில் உள்ள நைட்ரசன் வாயு இவ்வினையில் பங்கேற்கிறது. ஆனால் வினையில் நியோடிமியம் ஆக்சைடு போன்ற பிற வேதிப்பொருள்களும் உருவாகும்.

மேலும் காண்க
 நியோடிமியம்
 நைட்ரசன்
 இலந்தனைடு

மேற்கோள்கள்

நியோடிமியம்(III) சேர்மங்கள்
நைட்ரைடுகள்
ரேணுகா சகானே

ரேணுகா சகானே (Renuka Shahane) (பிறப்பு அக்டோபர் 7,1966) ஓர் இந்திய நடிகை ஆவார். இவர் இந்தி மற்றும் மராத்தித் திரைப்படங்கள் மற்றும் பல தொலைக்காட்சித் தயாரிப்புகளில் பணியாற்றியதற்காக பரவலாக அறியப்படுகிறார். ரேணுகா தூர்தர்ஷன் தொலைக்காட்சி நிகழ்ச்சியான சுரபி (1993–2001) என்ற நிகழ்ச்சியின் இணைத் தொகுப்பாளராக நன்கு அறியப்பட்டவர். மராத்தி பிலிம்பேர் விருது உட்பட பல விருதுகளையும் பரிந்துரைகளையும் பெற்றுள்ளார்.

ஆரம்ப கால வாழ்க்கை 
ரேணுகா சகானே மும்பையில் ஒரு மராத்திக் குடும்பத்தில் பிறந்தார். இவரது தந்தை, லெப்டினன்ட் விஜய் குமார் சகானே, இந்தியக் கடற்படையில் அதிகாரியாக இருந்தார். இவரது தாயார், சாந்தா கோகலே, ஒரு நாடக ஆளுமையும் மற்றும் திரைப்பட விமர்சகரும் ஆவார். முக்கியமாக மராத்தி நாடகங்களில் பணியாற்றுகிறார். ரேணுகாவின் இளம் வயதிலேயே இவரது தாயார் தனது கணவரை விவாகரத்து செய்துவிட்டு திரைப்படத் தயாரிப்பாளரான அருண் கோப்கர் என்பவரை மணந்தார். இரண்டாவது திருமணமும் விவாகரத்தில் முடிந்தது.

ரேணுகா, மும்பையின் செயின்ட் சேவியர் கல்லூரியில் உளவியலில் இளங்கலை பட்டமும், மும்பை பல்கலைக்கழகத்தில் மருத்துவ உளவியலில் முதுகலைப் பட்டமும் பெற்றார்.

சொந்த வாழ்க்கை 
ரேணுகா இரண்டு முறை திருமணம் செய்து கொண்டார். இவரது முதல் திருமணம் மராத்தி நாடக எழுத்தாளரும் இயக்குனருமான விஜய் கெங்கரே என்பவருடன் நடந்தது. ஆனால் திருமணம் நீண்ட காலம் நீடிக்கவில்லை. விரைவில் இவர்கள் விவாகரத்து பெற்றனர். பின்னர்  பாலிவுட் நடிகரான அசுதோஷ் ராணாவை (அசல் பெயர் அசுதோஷ் நீக்ரா) மணந்தார். இவர்களுக்கு சௌர்யமான் நீக்ரா மற்றும் சத்யேந்திர நீக்ரா என இரு மகன்கள் உள்ளனர்.

தொழில் 
ரேணுகா சகானே,  ஹச் சன்பைச்சா பாவ் என்ற மராத்தித் திரைப்படத்தின் மூலம் தனது நடிப்பு வாழ்க்கையை தொடங்கினார். பின்னர் மிகவும் பிரபலமான இந்தி மொழி தொலைக்காட்சி நிகழ்ச்சியான சுரபியின் இரண்டு தொகுப்பாளர்களில் ஒருவராக பணியாற்றினார். இந்தியாவில் தூர்தர்ஷன் மட்டுமே தொலைக்காட்சி நிறுவனமாக இருந்த காலக்கட்டத்தில் இவரது புன்னகை மூலம் பிரபலமடைந்தார். மேலும் ரேணுகா நிச்சயமாக 1980 களில் மிகவும் பிரபலமான தொலைக்காட்சி ஆளுமைகளில் ஒருவராக இருந்தார்.

1994ல் சுரபியை தொகுத்து வழங்கும் போது  ரேணுகாவுக்கு ஹம் ஆப்கே ஹைன் கௌன் படத்தில் நடிக்கும் வாய்ப்பு கிடைத்தது. படத்தில் இவரது பாத்திரம் மிகவும் பாராட்டப்பட்டது. பின்னர், "அபோலி" என்ற மராத்தித் திரைப்படத்தில் நடித்தார். இப்படத்திற்காக பரவலான பாராட்டைப் பெற்றதோடல்லாமால் 1995 ஆம் ஆண்டின் மராத்தி பிலிம்பேர் விருதுகளில் சிறந்த நடிகைக்கான பிலிம்பேர் விருதையும் வென்றார்.

ரேணுகா சகானே பல மராத்திப் படங்களில் நடித்துள்ளார். ரீட்டா என்ற மராத்தித் திரைப்படம் மூலம் இயக்குநராகவும் அறிமுகமானார். இவரது தாயார் சாந்தா கோகலேயின் ரீட்டா வெலிங்கர் என்ற புதினத்தைத் தழுவி எடுக்கப்பட்டது.

பின்னர் சர்க்கஸ் என்ற தொலைக்காட்சித் தொடரில் நடித்தார். பின்னர் இம்திஹான் என்ற தொடரில் இவரது நடிப்பு பரவலாக பாராட்டப்பட்டது. 2021 ஆம் ஆண்டு வெளியான திரிபங்கா என்ற படத்தையும் இயக்கியிருந்தார்.

மேற்கோள்கள்

வெளி இணைப்புகள் 

20 ஆம் நூற்றாண்டின் இந்திய நடிகைகள்
இந்தி தொலைக்காட்சி நடிகைகள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1966 பிறப்புகள்
நேரு விளையாட்டரங்கம், குர்கான்

நேரு விளையாட்டரங்கம் (Nehru Stadium) அல்லது துரோணச்சார்யா விளையாட்டரங்கம் என்பது இந்தியாவின் குர்கானில் உள்ள ஒரு துடுப்பாட்ட விளையாட்டரங்கம் ஆகும். இந்த மைதானம் அரியானா துடுப்பாட்ட அணியின் சொந்த மைதானமாகும். தற்போது இது இந்தியாவின் முதல் பிரதமர் ஜவஹர்லால் நேரு பெயரால் அழைக்கப்படுகிறது. 1997 ஆம் ஆண்டில் நடைபெற்ற மகளிர் துடுப்பாட்ட உலகக் கோப்பையின் போது அயர்லாந்து மகளிர் துடுப்பாட்ட அணி பாக்கித்தான் மகளிர் தேசிய துடுப்பாட்ட அணி இடையிலான பன்னாட்டுப் போட்டி இந்த மைதானத்தில் நடந்தது. இதில் அயர்லாந்து பெண்கள் துடுப்பாட்ட அணி 182 ரன்கள் வித்தியாசத்தில் வெற்றி பெற்றது.

மகளிர் ஒருநாள் சர்வதேச கிரிக்கெட் 
இந்த அரங்கம் இதுவரை ஒரு மகளிர் ஒருநாள் பன்னாட்டுத் துடுப்பாட்டப் போட்டியை நடத்தியுள்ளது.

மேற்கோள்கள்

வெளி இணைப்புகள் 

 ESPNcricinfo இணையதளம்-தரைப்பக்கம்
 கிரிக்கெட் காப்பக வலைத்தளம்-தரைப்பக்கம்
 குர்கான்
 விக்கிமேபியா

இந்தியாவில் விளையாட்டு
விளையாட்டு அரங்குகள்
மலேசிய மேலவைத் தலைவர்

மலேசிய மேலவைத் தலைவர் (மலாய்: Yang di-Pertua Dewan Negara; ஆங்கிலம்: President of the Senate; சீனம்: 马来西亚国会上议院主席) என்பவர் மலேசிய நாடாளுமன்றத்தின் மேலவையான டேவான் நெகாராவின் தலைவர் அல்லது மலேசிய மேலவைத் தலைவர் (Senate President) ஆவார். 

மலேசிய மேலவைத் தலைவர் பதவி, மலேசிய அரசியலமைப்பின் 56ஆவது பிரிவின் (Article 56 of the Constitution of Malaysia) கீழ் உருவாக்கப்பட்டது. இந்தப் பதவி மலேசிய மக்களவைத் தலைவர் பதவியைப் போன்ற பதவி ஆகும். மலேசிய மேலவை உறுப்பினர்களால் மலேசிய மேலவைத் தலைவர் தேர்ந்தெடுக்கப் படுகிறார்.

மலேசிய மேலவைக்கு ஒருவர் தலைவராகத் தேர்ந்தெடுக்கப்படும் போது; அவர் ஒரு மாநிலத்தின் சட்டமன்ற உறுப்பினராகவோ அல்லது மக்களவை உறுப்பினராகவோ இருந்தால், மேலவைத் தலைவர் பணிகளை ஏற்பதற்கு முன்னர், அவர்  அந்தப் பதவிகளை துறப்பு செய்ய வேண்டும்.

தற்போது மலேசிய மேலவை தலைவர் பதவி காலியாக உள்ளது. மே 2024-இல் சரவாக் கட்சிகள் கூட்டணியின் (Gabungan Parti Sarawak) தலைவர்களில் ஒருவரான முத்தாங் தாகல் (Mutang Tagal) என்பவர் காலமானதைத் தொடர்ந்து மலேசிய மேலவை பதவி காலியானது.

செயல்பாடுகள்
மலேசிய மேலவைத் தலைவரின் முக்கியப் பணிகள்:

 மேலவையின் அமர்வுகளுக்குத் தலைமை தாங்குவது
 மேலவையின் ஒழுங்கு முறைகள் பின்பற்றப் படுவதற்குப் பொறுப்பாக இருப்பது
 சொல்லாடல்களின் போது எழுப்பப்படும் கேள்விகளின் அவசியத்தை உறுதி செய்வது
 தகராறுகள் அல்லது சர்ச்சைகள் ஏற்பட்டால், நிலையியல் கட்டளைகளை விளக்குவது; மற்றும் இறுதியான முடிவுகளை எடுப்பது

நியமனங்கள்

தேசிய மேலவை அல்லது டேவான் நெகாரா (Dewan Negara) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். 70 உறுப்பினர்களைக் கொண்ட மேலவையில், மலேசிய மாநிலங்களில் ஒவ்வொன்றில் இருந்தும் இருவராக 26 பேர் தேர்வு செய்யப்படுகின்றனர். 

மேலும் 44 உறுப்பினர்கள் மலேசிய மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.

சட்ட மூலங்கள்

மலேசிய நாடாளுமன்றத்தின் மேலவை தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றது. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். 

ஆனாலும், ஏதாவது ஒரு சட்டமூலம், மேலவையினால் ஏற்றுக் கொள்ளப்படாத கட்டத்தில், அந்தச் சட்டமூலம் ஓராண்டுக்குப் பின்னரே மலேசிய மாமன்னரிடம் வழங்கப்படும்.

மலேசிய மேலவைத் தலைவர்களின் பட்டியல்

 வரையிலும் நடைபெற்ற மலேசிய மேலவைத் தேர்தலில், ராயிஸ் யாத்திம் தவிர, மற்றத் தலைவர்கள் அனைவரும் போட்டியின்றி நியமனம் செய்யப்பட்டனர்.

அரசியல் கட்சிகள் / கூட்டணிகள்:

மேலும் காண்க

மேலவை (மலேசியா)
மலேசிய நாடாளுமன்றம்
மலேசிய மக்களவைத் தலைவர்

மேற்கோள்கள்

வெளி இணைப்புகள்
 Parliament of Malaysia (Official site)

மலேசிய நாடாளுமன்றம்
இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம்

இராஜீவ் காந்தி கிராமிய வித்யுதிகரன் யோஜனா (Rajiv Gandhi Grameen Vidyutikaran Yojana) அல்லது இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம் என்பது 2005 ஆம் ஆண்டில் அனைத்து கிராமப்புறங்களுக்கும் மின்சாரம் வழங்கும் நோக்கத்துடன் தொடங்கப்பட்ட திட்டமாகும்.

2013 ஆம் ஆண்டில், கூர்க்காலாந்து பிரதேச நிர்வாகத்திற்கு (ஜி. டி. ஏ) இந்தத் திட்டத்தின் கீழ் ரூ. 198.98 கோடி நிதி உதவி வழங்கப்பட்டது. இது பின்னர் தீன்தயாள் உபாத்யாயா கிராம ஜோதி யோஜனா என்று மறுபெயரிடப்பட்டது மற்றும் சமீபத்தில் "சவுபாக்யா" இந்த திட்டம் அனைத்து கிராமங்கள் மற்றும் குடியிருப்புகளை மின்மயமாக்குதல், அனைத்து கிராமப்புற வீடுகளுக்கும் மின்சாரம் வழங்குதல் மற்றும் வறுமைக் கோட்டிற்குக் கீழே உள்ள குடும்பங்களுக்கு இலவசமாக மின்சார இணைப்பை வழங்குவதை நோக்கமாகக் கொண்டது. இத்திட்டத்தை செயல்படுத்துவதற்கான வளம் மற்றும் திறன்களை அதிகரிக்க, இந்திய அரசின் மத்திய மின்சார அமைச்சகம், தேசிய அனல் மின் நிறுவனம், தேசிய நீர் மின்சக்கி கழகம், இந்திய மின் பகிர்மானக் கழகம், டி. வி. சி போன்ற மத்திய பொதுத்துறை நிறுவனங்கள் தங்கள் திட்ட மேலாண்மை நிபுணத்துவம் மற்றும் திறன்களையும் சேவைகளையும் பயன்படுத்த விரும்பும் மாநிலங்களுக்கு வழங்குவதை இத்திட்டம் உள்ளடக்கியது. ஏப்ரல் 2015 நிலவரப்படி, 910 கிராமங்கள் மட்டுமே மின்மயமாக்கப்படவில்லை, இது இந்தியாவின் மின்மயமாக்கப்படாத கிராமங்களில் 5% ஆகும், சில மக்கள் வசிக்காத கிராமங்களைத் தவிர, சுமார் 35 மில்லியன் குடும்பங்கள் அதாவது மொத்த கிராமப்புற வீடுகளில் சுமார் 11% இன்னும் மின்மயமாக்கப்படவில்லை.

மேற்கோள்கள் 

இந்திய அரசுத் திட்டங்கள்
தயோகார்பாக்சிலிக் அமிலம்

தயோகார்பாக்சிலிக் அமிலம் (Thiocarboxylic acid) என்பது கரிம வேதியியலில்  கார்பாக்சிலிக் அமிலங்களுடன் தொடர்புடைய கரிமகந்தக சேர்மங்களை இவை குறிக்கின்றன. இவற்றை கார்போதயோயிக் அமிலங்கள் என்றும் அழைக்கலாம். கார்பாக்சிலிக் அமிலத்திலுள்ள ஓர் ஆக்சிசன் அணுவை கந்தக அணு ஒன்று இடப்பெயர்ச்சி செய்து இச்சேர்மம் உருவாகிறது. தயோகார்பாக்சிலிக் அமிலத்தில் இரண்டு கட்டமைப்பு மாற்றியங்கள் உருவாகின்றன. (RC(S)OH) என்ற அமைப்பால் ஆன தயோன் வடிவம், (RC(O)SH) என்ற அமைப்பால் ஆன தயோல் வடிவம் என்பன இவ்விரண்டு வகை மாற்றியங்களாகும். சில சமயங்களில் இவற்றை முறையே கார்போதயோயிக் O-அமிலம் என்றும் கார்போதயோயிக் S-அமிலம் என்றும் அழைக்கப்படுகின்றன. இவற்றில் தயோல் வடிவ மாற்றியமே மிகவும் பொதுவான ஒரு வகையாகும். எ.கா. தயோ அசிட்டிக் அமிலம்.

தயாரிப்பு
பொதுவாக அமில குளோரைடில் இருந்து உப்பு அணுப்பரிமாற்ற வினையின் மூலம் தயோகார்பாக்சிலிக் அமிலங்கள் தயாரிக்கப்படுகின்றன. இவ்வினை பின்வரும் சமன்பாட்டின்படி பொட்டாசியம் ஐதரோசல்பைடைப் பயன்படுத்தி பென்சாயில் குளோரைடை தயோபென்சாயிக் அமிலமாக மாற்றுவது போன்றதாகும்.:

C6H5C(O)Cl + KSH -> C6H5C(O)SH + KCl

2,6-பிரிடின் கார்போதையோயிக் அமிலத்தை பிரிடினில் உள்ள H2S கரைசலுடன் ஈரமில இருகுளோரைடைச் சேர்த்து சூடுபடுத்துவதன் மூலம் தயாரிக்கலாம்:
NC5H3(COCl)2  +  2H2S  +  2 C5H5N  → [C5H5NH+][HNC5H3(COS)2-] + [C5H5NH]Cl

இந்த வினை பிரிடினியம்-2,6-இருகார்போதயோயேட்டின் ஆரஞ்சு நிற பிரிடினியம் உப்பை உருவாக்குகிறது. இந்த உப்பை கந்தக அமிலத்துடன் சேர்த்து சூடுபடுத்தினால் நிறமற்ற பிசு (தயோகார்பாக்சிலிக் அமிலம்) கிடைக்கிறது. இதை இருகுளோரோமீத்தேன் மூலம் பிரித்தெடுக்கலாம்.

வினைகள் 
நடுநிலை pH மதிப்பில் தயோகார்பாக்சிலிக் அமிலங்கள் முழுமையாக அயனியாக்கம் செய்யப்படுகின்றன. தயோகார்பாக்சிலிக் அமிலங்கள் ஒத்த கார்பாக்சிலிக் அமிலங்களை விட 100 மடங்கு அதிக அமிலத்தன்மை கொண்டவையாகும். PhC(O)SH pKa = 2.48 என்பதற்கு எதிராக PhC(O)OH இன் மதிப்பு 4.20 ஆகும். தயோ அசிட்டிக் அமிலத்தின் pKa மதிப்பும்  அசிட்டிக் அமிலத்தின் pKa மதிப்பும் முறையே 3.4 , 4.72 ஆகும்.

தயோ அசிட்டிக் அமிலத்தின் இணை காரமான  தயோ அசிட்டேட்டு ஒரு வினையாக்கியாகச் செயல்பட்டு ஆல்கைல் ஆலைடுகளை இடப்பெயர்ச்சி செய்துவிட்டு தயோல் குழுக்களை நிறுவுகிறது. இதனால் தயோயெசுத்தர்கள் உருவாகின்றன. இதற்கிடையில் இவை நீராற்பகுத்தலுக்கு உட்படுகின்றன. 

R−X + CH3COS− → R−SC(O)CH3 + X−
R−SC(O)CH3 + H2O → R−SH + CH3CO2H

தயோகார்பாக்சிலிக் அமிலங்கள் கரிம அசைடுகள், நைட்ரோ மற்றும் ஐசோசயனேட்டு சேர்மங்கள் போன்ற பல்வேறு நைட்ரசன் வேதி வினைக்குழுக்களுடன் மிதமான நிபந்தனைகளில் வினையில் ஈடுபட்டு அமைடுகளைக் கொடுக்கின்றன. இந்த முறையானது அமைடு-உருவாக்கும் அசைல் பதிலீடை தொடங்குவதற்கு அதிக அணுக்கருகவர் அனிலின் அல்லது பிற அமீன் தேவைப்படுவதைத் தவிர்க்கிறது. ஆனால் நிலையற்ற தயோகார்பாக்சிலிக் அமிலத்தின் தயாரிப்பும் கையாளுதலும் அவசியமாகிறது.  சிமிட் வினை அல்லது பிற அணுக்கருகவர் -தாக்குதல் பாதைகள் போலல்லாமல், அரைல் அல்லது ஆல்க்கைல் அசைடு வினை [3+2] வளையக்கூட்டு வினையுடன் தொடங்குகிறது. இதன் விளைவாக உருவாகும் பல்லின வளைய நைட்ரசன் மற்றும் கந்தக அணுவை வெளியேற்றி ஒற்றை பதிலீட்டு அமைடைக் கொடுக்கிறது.

மேலும் காண்க
 தயோகார்பமேட்டுகள்
 தையோகார்பனேட்டு
 தயோகார்பானிக் அமிலம்
 தையோகார்பனேட்டு

மேற்கோள்கள்

கரிம அமிலங்கள்
கரிமக்கந்தகச் சேர்மங்கள்
வேதி வினைக்குழுக்கள்
கரிம வேதியியல் வினையாக்கிகள்
சங்கீத் சிவன்

சங்கீத் சிவன் (Sangeeth Sivan, 1959 – 8 மே 2024) மலையாளத் திரைப்படத்துறையிலும் இந்தித் திரைப்படத் துறையிலும் பணியாற்றிய இந்தியத் திரைப்பட இயக்குநரும் திரைக்கதை எழுத்தாளருமாவார்.

வயோகம் (1990), யோதா (1992), கியா கூல் கை கம் (2005), யமலா பகலா தீவானா 2 (2013) ஆகிய திரைப்படங்களை இயக்கியதற்காக இவர் மிகவும் பிரபலமானவர்.

தொழில் வாழ்க்கை 
சிவன் தனது வாழ்க்கையைத் ஆமிர் கான், பங்கஜ் கபூர் நடித்த ராக் என்ற திரைப்படத்தில் தனது மகனின் அறிமுக இயக்குநர் பாசு பட்டாச்சார்யா நிர்வாக தயாரிப்பாளராக இவரை அழைத்துச் சென்றபோது துவங்கினார். ரகுவரன் நடித்த வியோகம் என்ற வெற்றிகரமான மலையாளத் திரைப்படத்தின் மூலம் விரைவில் இயக்குநராகவும் அறிமுகமானார். இவர் இரண்டாவதாக இயக்கிய யோதா இவருக்கு நாடு தழுவிய அங்கீகாரத்தை அளித்தது. ஆறு மலையாளத் திரைப்படங்களை இயக்கிய பிறகு, சன்னி தியோல் நடித்த தனது முதல் இந்தித் திரைப்படமான சோர் திரைப்படத்தை இயக்கினார். இருப்பினும், படம் திரையரங்குகளில் சரியாக ஓடவில்லை, ஆனால் சிவனின் இயக்கத் திறன் பல தயாரிப்பாளர்களால் நன்கு பாராட்டப்பட்டது. சிறிது கால இடைவெளிக்குப் பிறகு இவர் ஜாக்கி செராப் சந்தியா படத்திலும், அதைத் தொடர்ந்து பாண்டலூனின் சுரா லியா கை தும்னே படத்திலும் பணியாற்றத் தொடங்கினார்.

மோகன்லாலுடன் இணைந்து யோதா, காந்தர்வம் நிர்ணைம் ஆகிய மூன்று திரைப்படங்களில் சிவன் இணைந்து பணியாற்றினார்.

2012 இல், தியோல் குடும்பத்துடன் இணைந்து யமலா பகலா தீவானா 2 என்ற நகைச்சுவைத் திரைப்படத்தை இயக்க சிவன் ஐக்கிய இராச்சியத்திற்குச் சென்றார்.

வாழ்க்கை வரலாறு. 
சிவன் 2024 மே 8 அன்று தனது 65-ஆவது வயதில் இறந்தார். இவருக்கு மனைவி ஜெயஸ்ரீ, குழந்தைகள் சஜானா, சாந்தனு ஆகியோர் உள்ளனர்.

இவர் இறக்கும் போது மலையாளத் திரைப்படமான ரோமன்சம் திரைப்படத்தின் மறுஆக்கமாக இந்தியில்  கப்காபி திரைப்படத்தை இயக்கவிருந்தார்.

திரைப்படவியல்

மேற்கோள்கள்

வெளி இணைப்புகள் 
Official Facebook Profile

1959 பிறப்புகள்
மலையாள நபர்கள்
2024 இறப்புகள்
மலையாளத் திரைப்பட இயக்குநர்கள்
மலையாளத் திரைப்படத் தயாரிப்பாளர்கள்
இந்தித் திரைப்பட இயக்குநர்கள்
சிவன் (ஒளிப்பதிவாளர்)

சிவன் என்று பிரபலமாக அறியப்பட்ட சிவசங்கரன் நாயர் (Sivasankaran Nair, (14 மே 1932 – 24 சூன் 2021) மலையாளத் திரைப்படத்துறையில் தனது படைப்புகளுக்காக அறியப்பட்ட இந்திய ஒளிப்பதிவாளரும் திரைப்பட இயக்குநருமாவார். சிவன் மூன்று தடவைகள் தேசிய திரைப்பட விருதை வென்றார். திருவிதாங்கூரிலும் திருச்சியிலும் முதல் அரசு பத்திரிகைப் புகைப்படக் கலைஞராக இருந்தார். இவர் சங்கீத் சிவன், சந்தோஷ் சிவன், சஞ்சீவ் சிவன் ஆகியோரின் தந்தை ஆவார்.

தேசிய விருது பெற்ற மலையாளத் திரைப்படமான செம்மீன் திரைப்படத்தின் நிலையான புகைப்படக் கலைஞராக சிவன் இருந்தார்.

1972 இல் சுவப்ணம் என்ற திரைப்படத்தை இயக்கி அறிமுகமானார். இவரது பிரபலமான திரைப்படங்களில் சில அபயம் (1991) யாகம் (1982) ஒரு யத்ரா (1999) கேசு (2009) கொச்சு கொச்சு மோகங்கள் (1998) கிளிவத்தில் (2008) ஆகியவையாகும்.

ஆரம்பகால வாழ்க்கை 
ஹரிப்பாடு பகுதியைச் சேர்ந்த பதேட்டத்தில் கோபாலப்பிள்ளை, பவானியம்மா ஆகியோரின் இரண்டாவது குழந்தை சிவன். அவர்களின் ஆறு குழந்தைகளில் இவர் இரண்டாவது குழந்தையாவார். இவரது முழு பெயர் சிவசங்கரன் நாயர்.

இறப்பு 
சிவன் 2021 சூன் 24 அன்று தனது 89-ஆவது வயதில் திருவனந்தபுரத்தில் உள்ள தனது வீட்டில் மாரடைப்பால் காலமானார்.

மேற்கோள்கள் 

1932 பிறப்புகள்
2021 இறப்புகள்
மலையாளத் திரைப்பட இயக்குநர்கள்
ஆனையிறவு சமர், 2009

மூன்றாவது ஆனையிறவு சமர் (Third Battle of Elephant Pass) என்பது 2009 இல் நடந்த ஒரு சமராகும். இச்சமரில் தமிழீழ விடுதலைப் புலிகளிடமிருந்து  ஆனையிறவை இலங்கை இராணுவத்தின்  ஆயுதப் படைகள் கைப்பற்றின.

9, சனவரி, 2009 அன்று ஆனையிறவு இராணுவத்தால் கைப்பற்றப்பட்டதாக இலங்கை சனாதிபதி மகிந்த ராசபக்ச  அறிவித்தார்.

மோதல் 
ஈழப் போரின்போது இரண்டாவது ஆனையிறவு சமரின் முடிவில்  இந்த தளம் புலிகளால் கைப்பற்றப்பட்டது. 2009 இல் இலங்கை ஆயுதப் படைகளால் மீண்டும் கைப்பற்றப்படும் வரை இந்த தளம் புலிகளின் கோட்டையாக இருந்தது.

மேற்கோள்கள் 

2009 இல் இலங்கை
இருதயோகார்பாக்சிலிக் அமிலம்

இருதயோகார்பாக்சிலிக் அமிலங்கள் (Dithiocarboxylic acids) என்பவை  RCS2H என்ற வாய்பாட்டுடன் கூடிய கரிமகந்தகச் சேர்மங்களாகும். இவை கார்பாக்சிலிக் அமிலங்களின் இருதயா சேர்மங்களின் ஒப்புமைகளாகும்.  RCOSH என்ற வாய்பாட்டுடன் கூடிய மோனோதயோகார்பாக்சிலிக் அமிலங்கள் இவற்றுடன் நெருக்கமாக தொடர்புடைய சேர்மங்களாகும்.  மேலும், சிறப்பாக ஆய்வு செய்யப்பட்ட சேர்மங்களின் குடும்பமுமாகும். 

இருதயோகார்பாக்சிலிக் அமிலங்கள் மோனோதயோகார்பாக்சிலிக் அமிலங்களை விட சுமார் 3 மடங்கு அதிக அமிலத்தன்மை கொண்டவை. எனவே, இருதயோகார்பாக்சிலிக் அமிலத்திற்கு pKa மதிப்பு = 1.92. ஆகும்: இத்தகைய சேர்மங்கள் பொதுவாக கார்பன் டைசல்பைடு மற்றும் கிரிக்கனார்டு வினையாக்கி ஆகியவற்றை வினைபுரியச் செய்து தயாரிக்கப்படுகின்றன:
 
RMgX + CS2 -> RCS2MgX
RCS2MgX + HCl -> RCS2H + MgXCl

இந்த வினையானது கிரிக்கனார்டு வினையாக்கி மற்றும் கார்பன் டை ஆக்சைடைப் பயன்படுத்தி  கார்பாக்சிலிக் அமிலங்களை உற்பத்தி செய்யும் வினையுடன் ஒப்பிடத்தக்கது ஆகும்.  இருதயோகார்பாக்சிலேட்டு உப்புகள் எளிதாக கந்தக ஆல்கைலேற்றம் அடைந்து இருதயோகார்பாக்சிலேட்டு எசுத்தர்களைக் கொடுக்கின்றன. 
RCS2Na + R'Cl -> RCS2R' + NaCl
அரைல்யிருதயோகார்பாக்சிலிக் அமிலங்கள், எ.கா., இருதயோபென்சாயிக் அமிலம் குளோரினேற்றம் அடைந்து தயோ அசைல்  குளோரைடுகளை கொடுக்கின்றன.

மேற்கோள்கள் 

கரிம அமிலங்கள்
கரிமக்கந்தகச் சேர்மங்கள்
போகிலால் காந்தி

போகிலால் சுனிலால் காந்தி (Pogilal Chunial Gandhi) (26 சனவரி 1911-10 சூன் 2001) இந்தியாவின் குசராத்து மாநிலத்தைச் சேர்ந்த இந்திய அறிஞர், கவிஞர், விமர்சகர், மொழிபெயர்ப்பாளர் மற்றும் சுதந்திர ஆர்வலர் ஆவார். குசராத்தி மொழி இலக்கிய-சமூக-அரசியல் இதழான விஸ்வமானவ் என்ற இதழை இவர் தொகுத்தார். லியோ டால்ஸ்டாய், ஜோசப் ஸ்டாலின், சி. ராஜகோபாலாச்சாரி, சுபாஷ் சந்திரபோஸ், ரோமன் ரோலண்ட், துர்காராம் மேத்தா மற்றும் நர்மத் உள்ளிட்ட பல எழுத்தாளர்கள் மற்றும் அரசியல் பிரமுகர்களின் வாழ்க்கை வரலாறுகளை இவர் எழுதினார். ஆங்கிலம் மற்றும் பெங்காலி மொழிகளில் இருந்து குஜராத்தி மொழியில் பல படைப்புகளை மொழிபெயர்த்தார். தனது ஆரம்ப ஆண்டுகளில், இவர் பொதுவுடைமை கோட்பாட்டின் செல்வாக்கின் கீழ் வந்து, இந்தியப் பொதுவுடைமைக் கட்சியின் தீவிர உறுப்பினராக ஆனார்.

வாழ்க்கை வரலாறு 
போகிலால் காந்தி இந்தியாவின் குசராத்து மாநிலத்தில் உள்ள மோதசா என்ற நகரில் 26 சனவரி 1911 அன்று பிறந்தார். 1926 ஆம் ஆண்டில் பரூச்சிலிருந்து பதின்ம வகுப்புத் தேர்வில் தேர்ச்சி பெற்றார். அகமதாபாத்தில் உள்ள குஜராத் வித்யாபீடத்தில் பட்டம் பெற்றார். 

இவர் தனது தொடக்க கால வாழ்க்கையில் பொதுவுடைமைக் கோட்பாட்டின் செல்வாக்கின் கீழ் வந்து, தனது மனைவி சுபத்ரா காந்தியுடன் இந்தியப் பொதுவுடைமைக் கட்சியின் தீவிர உறுப்பினராக ஆனார். அரசியல் நடவடிக்கைகளில் ஈடுபட்டதால் 1928 முதல் 1951 வரை பல முறை கைது செய்யப்பட்டார். இவர் சூன் 10,2001 அன்று குஜராத்தின் வடோதராவில் காலமானார்.

படைப்புகள் 
இவரின் புனைப்பெயர் உப்வாசி இவரது கவிதைகளின் தொகுப்பான சாதனா 1943 ஆம் ஆண்டில் உமாசங்கர் ஜோஷி முன்னுரையுடன் வெளியிடப்பட்டது. சாதனாவின் கவிதைகள் பிரணயா (காதல்) ஜான்கனா (நீண்ட காலம்) மற்றும் சாதனா (தியானம்) என மூன்று பிரிவுகளாகப் பிரிக்கப்பட்டுள்ளன. இவர் தனது இலக்கிய விமர்சனம் மற்றும் புத்தக மதிப்புரைகளை மிதாக்ஷர் (சுருக்கமாக 1970) இல் வெளியிட்டார். பரஜித் பிரேம் (1957) மற்றும் லதா (1967) ஆகிய இரண்டு சிறுகதைத் தொகுப்புகளை வெளியிட்டார்.

இவர் ஆங்கிலம் மற்றும் பெங்காலி மொழிகளில் இருந்து பல படைப்புகளை மொழிபெயர்த்தார். மாக்சிம் கோர்க்கியின் தாயை குஜராத்தி மொழியில் மொழிபெயர்த்தார்.

லியோ டால்ஸ்டாய் ஜீவன்சங்கரம், ஜோசப் ஸ்டாலின் யுகபுருஷ் ஸ்டாலின், சி. ராஜகோபாலாச்சாரி ராஜகோபாலாச்சாரியாக சுபாஷ் சந்திரபோஸ்ஃ சுபாஷ்சந்திரா, ரோமைன் ரோலண்ட்ஃ மஹாமனவ் ரோமைன் ரோலாண்ட், துர்காராம் மேத்தா ஆத்ய சுதாரக் மஹேதாஜி துர்காரம், நர்மத் நவ்யுக் நோ பிரஹாரி ஆகியோரின் வாழ்க்கை வரலாறுகளை இவர் எழுதினார்.

2011 ஆம் ஆண்டில் இவரின் நூற்றாண்டு விழாவில் போகிலால் காந்தி ஜன்மாஷதாப்தி கிரந்தா என்ற நினைவுத் தொகுப்பு வெளியிடப்பட்டது, இது பிரகாஷ் என். ஷா, ராமன் சோனி மற்றும் ராஜேந்திர படேல் ஆகியோரால் தொகுக்கப்பட்டது.

மேற்கோள்கள் 

2001 இறப்புகள்
1911 பிறப்புகள்
புளோரின் அசைடு

புளோரின் அசைடு (Fluorine azide) என்பது FN3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.  டிரையசாடையீனைல் புளோரைடு என்ற பெயராலும் இது அழைக்கப்படுகிறது. நைட்ரசனும் புளோரினும் சேர்ந்து இச்சேர்மம் உருவாகிறது. ClN3, BrN3, மற்றும் IN3 போன்ற சேர்மங்களின் பண்புகளை புளோரின் அசைடும் வெளிப்படுத்துகிறது. புளோரின் அணுவிற்கும் நைட்ரசனுக்கும் இடையிலான பிணைப்பு மிகவும் பலவீனமாக இருக்கிறது.  இதனால் இந்த சேர்மம்  மிகவும் நிலையற்றதாகவும் வெடிப்புக்கு ஆளாகக்கூடியதாகவும் உள்ளது. கணக்கீடுகள் F-N-N கோணமானது 3 நைட்ரசன் அணுக்களின் நேர்கோட்டுடன் 102° ஆக இருப்பதைக் காட்டுகிறது.

புளோரின் அசைடு –30° செல்சியசு வெப்பநிலையில் கொதிக்கத் தொடங்கும். –139° செல்சியசு வெப்பநிலையில் உருகத் தொடங்கும்.

முதன்  முதலில் ஜான் எஃப். ஆலர் என்பவரால் புளோரின் அசைடு உருவாக்கப்பட்டது.

தயாரிப்பு
புளோரின் வாயுவுடன் ஐதரசோயிக் அமிலம்  அல்லது சோடியம் அசைடைச் சேர்த்து வினைபுரியச் செய்தால் புளோரின் அசைடை உருவாக்கலாம்.

HN3 + F2 → N3F + HF
NaN3 + F2 → N3F + NaF

வேதிப் பண்புகள்
புளோரின் அசைடு சாதாரண வெப்பநிலையில் வெடிக்காமல் சிதைந்து இருநைட்ரசன் இருபுளோரைடை உருவாக்குகிறது.

2FN3 → N2F2 + 2 N2.

1000 பாகை செல்சியசு போன்ற அதிக வெப்பநிலையில் புளோரின் அசைடு, நைட்ரசன் மோனோபுளோரைடு இயங்குறுப்பாக உடைகிறது.:

FN3 → NF + N2

FN தானே குளிர்ச்சியடைந்து இருபடி சேர்மமாகிறது. 

2 NF → N2F2

திண்ம அல்லது நீர்ம FN3 வெடித்து, அதிக அளவு ஆற்றலை வெளியிடும். ஒரு மெல்லிய படலம் 1.6 கிமீ/வி வேகத்தில் எரிகிறது. வெடிப்பு அபாயம் காரணமாக, இந்த பொருளின் மிகக் குறைந்த அளவு மட்டுமே ஒரு நேரத்தில் கையாளப்பட வேண்டும்.

போரான் முப்புளோரைடு (BF3) மற்றும் ஆர்சனிக் பெண்டாபுளோரைடு (AsF5) போன்ற இலூயிசு அமிலங்களுடன்  -196 °செல்சியசு வெப்பநிலையில்  FN3 கூட்டுசேர் பொருள்கள் உருவாகின்றன. இந்த மூலக்கூறுகள் Nα அணுவுடன் பிணைக்கப்படுகின்றன.

இயற்பியல் பண்புகள்
நிறமாலையியல்

வடிவம்
அணுக்களுக்கு இடையிலான தூரம் F-N 0.1444 நானோமீட்டர், FN=NN 0.1253 நானோமீட்டர் மற்றும் FNN=N 0.1132 நானோமீட்டர் ஆகும். 
இயற்பியல்
புளோரின் அசைடு சேர்மத்தின் அடர்த்தி 1.3 கி/செ.மீ.
பொட்டாசியம் புளோரைடின் திண்மப் பரப்புகளில் புளோரின் அசைடு உறிஞ்சுகிறது, ஆனால் இலித்தியம் புளோரைடு அல்லது சோடியம் புளோரைடு பரப்புகளின் மீது உறிஞ்சப்படுவதில்லை.  திண்ம உந்துசக்திகளின் ஆற்றலை அதிகரிக்க புளோரின் அசைடின் இந்த பண்பு ஆய்வு செய்யப்படுகிறது.

புற ஊதா ஒளிமின்னழுத்த நிறமாலை அயனியாக்கம் உச்சநிலையை 11.01, 13,72, 15.6, 15.9, 16.67, 18.2 மற்றும் 19.7 எலக்ட்ரான் வோல்ட்டு எனக் காட்டுகிறது. முறையே இவை  π, nN அல்லது nF, nF, πF, nN அல்லது σ, π மற்றும் σ.  என சுற்றுப்பாதைகளுக்கு ஒதுக்கப்படுகின்றன:

மேற்கோள்கள்

வெளி இணைப்புகள் 

புளோரின் சேர்மங்கள்
அசிடோ சேர்மங்கள்
வெடிக்கும் வேதிப்பொருட்கள்
இலங்கையில் அஞ்சல் குறியீடுகள்

இலங்கையில் அஞ்சல் குறியீடுகள் என்பன இலங்கை அஞ்சல் சேவையால் பயன்படுத்தப்படும் "ஐந்து இலக்க எண்களாகும்". இது அஞ்சல்களை மிகவும் திறமையாக வரிசைப்படுத்தவும் ஒவ்வொரு அஞ்சல்களையும் அதன் வரம்புக்கேற்ப அடையாளம் காட்ட உதவுகிறது. இலங்கையில் அஞ்சல் குறியீடுகள்   அவை முதன் முதலில் 1997 ஆம் ஆண்டில் அறிமுகப்படுத்தப்பட்டன.

இவற்றையும் பார்க்க 
 இலங்கை அஞ்சல் துறை
 இலங்கை தொலைபேசிக் குறியீடுகள்

உசாத்துணை

வெளி இணைப்பு
 All Postal Codes

இலங்கைத் தொலைத்தொடர்பு
குவேணி

குவேணி (Kuveni, லீலாவதி)  என்றும் அழைக்கப்படுபவர் இலங்கையில் ஒரு இயக்கர் இராணி ஆவார். இவரைப் பற்றி பண்டைய பாளி நூல்களான மகாவம்சம் மற்றும் தீபவம்சம் ஆகியவற்றில் குறிப்பிடப்பட்டுள்ளது. குவேணி இலங்கையின் மன்னன் விசயனின் மனைவி ஆவார். அவருக்கு ஜீவகத்தா என்ற மகனும் திசாலா என்ற மகளும் இருந்தனர்.

இவற்றையும் பார்க்க 
ஆட்சியாளர் பட்டியல், இலங்கை
மகாவம்சம்
இலங்கையின் வரலாறு
இலங்கையின் இடப்பெயர்கள்
 வேடுவர் (இலங்கை)

உசாத்துணை 

இயக்கர்
ஒலிப்பொருத்த நுட்பம்

ஒரு பொருளைக் குறிக்கும் குறியீட்டை, அதே ஒலியைக் கொண்ட வேறு ஒரு பொருளுக்குப் பயன்படுத்துவது ஒலிப்பொருத்த நுட்பம் எனப்படும். ஆங்கிலத்தில், இதனை "ரீபசு" (rebus) நுட்பம் என்கிறார்கள்.

பயன்பாடு

சிந்துவெளி ஆராய்ச்சியில் 
இந்த நுட்பத்தைப் பயன்படுத்தி, அறிஞர்கள் சிந்துவெளிக் குறியீடுகள் திராவிட மொழியை எழுதப் பயன்படுத்தப் பெற்றன என்று நிறுவுகின்றனர்.
எடுத்துக்காட்டாக, "பிறை" நிலவைக் குறிக்கும் குறியீட்டை, "பிற" (மற்ற) என்ற பொருள் தரவும் பயன்படுத்துவது ஒலிப்பொருத்த நுட்பமாகும் .

ஒலிப்பொருத்த மாற்ற நுட்பத்தின் (rebus technique) அடிப்படையில், 'பிற' என்ற ஒலியைக் குறிக்கும் பிறை நிலவுக் குறியீடு,  அதனோடு தொடர்புடைய 'புறம்' என்பதைக் குறித்து, புறநகரில் (சுவர்களுக்குள்) வசிப்பவர்களின் முகவரியையும் குறித்திருக்கலாம் என்று அறிஞர்கள் நம்புகின்றனர். சொற்பிறப்பியல் அடிப்படையில், 'கோட்டைக்கு வெளியே உள்ள பிற மக்கள்' வாழும் இடம் “புறம்” என்றழைக்கப் பெற்றது (புறம் - வெளியில், வெளிப்புறம் என்று பொருள்) எனவும், இவ்விடமும் அதே பிறை நிலவுக் குறியீட்டால் குறிக்கப்பட்டிருக்கலாம் எனவும் நிறுவலாம்.

விளையாட்டுப் புதிர்களில் 
ஒலிப் பொருத்த நுட்பத்தை அடிப்படையாகக் கொண்டு புதிர்கள் அமைத்தல் பல இடங்களில் பயன்பாட்டில் உள்ளது. இப்புதிர்களை வைத்துப் பல தொலைக்காட்சி நிகழ்ச்சிகளும் நடத்தப் பெறுகின்றன.

[[பகுப்பு:குறியீடுகள்]]
வரைவுக் கட்டுரைகள்
மலேசிய எதிர்க்கட்சித் தலைவர்

மலேசிய எதிர்க்கட்சித் தலைவர் (மலாய்: Ketua Pembangkang; ஆங்கிலம்: Leader of the Opposition; சீனம்: 马来西亚国会反对党领袖) என்பவர் மலேசிய நாடாளுமன்றத்தின் மக்களவையான மலேசிய மக்களவையில் உள்ள  எதிர்க்கட்சி அல்லது எதிர்க்கட்சிகளின் கூட்டணித் தலைவர் ஆவார். அதாவது ஆளும் கட்சி அல்லது ஆளும் கூட்டணிக்கு எதிரான எதிர்க்கட்சிகளின் ஒருமித்த தலைவரும் ஆவார்.

எதிர்க்கட்சித் தலைவர் என்பவர் அரசாங்கத்தில் எந்தப் பொறுப்புகளையும் வகிக்காத ஒருவராகவும்; மலேசிய மக்களவையில் பெரிய ஓர் எதிர்க்கட்சி அல்லது எதிர்க்கட்சிக் கூட்டணியின் தலைவராகவும் பொறுப்பில் இருக்க வேண்டும். மலேசிய மக்களவை அமர்வில் இருக்கும்போது, ​​எதிர்க்கட்சித் தலைவர் மத்திய மக்களவை மேசையின் இடது புறத்திலும், பிரதமருக்கு எதிரேயும் அமர்ந்திருப்பார்.

பொது

எதிர்க்கட்சித் தலைவர்  நாடாளுமன்ற விதிகளின்படி மக்களவையின் சிறுபான்மைக் கட்சிகளினால் தேர்ந்தெடுக்கப்படுகிறார். மக்களவை அமர்வில் இருக்கும் போது, அப்போதைய எதிர்க்கட்சித் தலைவர் மரணம் அடைந்தால்; அல்லது பதிவித் துறப்பு செய்தால்; அல்லது அவரின் தலைமைப் பதவிக்குச் சவால் விடப்பட்டால்; ஒரு புதிய எதிர்க்கட்சித் தலைவர் தேர்ந்தெடுக்கப்படலாம்.

மலேசிய நாடாளுமன்றம், மலேசியாவின் அரசமைப்பு அவையாகும். இந்த நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. எதிர்க்கட்சியானது வெஸ்ட்மின்ஸ்டர் மக்களாட்சி முறைமை அமைப்பின் ஒரு முக்கிய அங்கமாகத் திகழ்கின்றது.

எதிர்க்கட்சிகளின் கூட்டணி

அரசாங்கத்தின் கொள்கைகள் மற்றும் அரசாங்கத் திட்டங்களை விமர்சிப்பது; மாற்று வரவு செலவுத் திட்டங்கள் அல்லது மாற்றுச் சட்டங்களை முன்வைப்பது; முன்மொழியப்படும் அனைத்துச் சட்டங்கள் குறித்தும் விவாதிப்பது; மற்றும் நடப்பு அரசாங்கத்தை மாற்றுவதற்கான முயற்சிகளை மேற்கொள்வது போன்றவற்றில் எதிர்க்கட்சிகளின் கூட்டணி கவனம் செலுத்துகிறது. 

எனவே எதிர்க்கட்சியானது 'காத்திருக்கும் அரசாங்கம்' என்றும் அழைக்கப்படுகிறது. மேலும் எதிர்க்கட்சி முறைமை என்பது மக்களாட்சி அமைப்பின் முறையான ஒரு பகுதியாகும்.

நவம்பர் 2022 முதல், பெரிக்காத்தான் கூட்டணி, மலேசிய நாடாளுமன்றத்தில்  மிகப்பெரிய எதிரணிக் கூட்டணியாக உள்ளது. இதற்கு முன்பு, எதிர்க்கட்சித் தலைவராக நீண்ட காலம் இருந்தவர் லிம் கிட் சியாங் ஆவார். இவர் 28 ஆண்டுகள் (1975-1999 மற்றும் 2004-2008 வரை) எதிர்க்கட்சிகளின் தலைவராகப் பணியாற்றினார்.

மலேசிய நாடாளுமன்றம்

மலேசிய நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. மக்களவை மற்றும் மேலவை என ஈரவை முறைமையைக் கொண்டது. மலேசிய மாமன்னர் நாட்டின் தலைவர் எனும் வகையில் நாடாளுமன்றத்தின் மூன்றாவது அங்கமாகக் கருதப்படுகிறார்.

மலேசியத் தலைநகர் கோலாலம்பூரில் உள்ள நாடாளுமன்றக் கட்டடத் தொகுதியில் நாடாளுமன்றம் கூடுகிறது. மலேசிய நாடாளுமன்றக் கட்டிடம், கோலாலம்பூர், பெர்தானா தாவரவியல் பூங்காவிற்கு அருகில் உள்ளது. 

1963-ஆம் ஆண்டு கட்டப்பட்ட மலேசிய நாடாளுமன்றக் கட்டிடத்தின் கட்டுமானத்திற்கு RM 18 மில்லியன் செலவானது. 18 மாடிகள் கொண்ட நாடாளுமன்றக் கட்டிடத்தில், இரு அவைகளுக்கும் மூன்று மாடிகள் ஒதுக்கப்பட்டு உள்ளன. மற்ற மாடிகளில் அமைச்சர்கள் மற்றும் நாடாளுமன்ற உறுப்பினர்களின் அலுவலகங்களுக்காக ஒதுக்கப்பட்டு உள்ளன.

மலேசிய எதிர்க்கட்சித் தலைவர்களின் பட்டியல்

மலேசிய அரசியல் கட்சிகள் / கூட்டணிகள்:

மேலும் காண்க

மலேசிய மக்களவை
மலேசிய நாடாளுமன்றம்
மலேசிய மக்களவைத் தலைவர்

மேற்கோள்கள்

வெளி இணைப்புகள்
 Parliament of Malaysia (Official site)

மலேசிய நாடாளுமன்றம்